ระเบียบกรมการค้าภายในระเบียบกรมการค้าภายในว่าด้วยหลักเกณฑ์วิธีปฏิบัติในการรับเงินค่าธรรมเนียมผ่านระบบอิเล็กทรอนิกส์พ.ศ. ๒๕๖๐[๑] เพื่อให้การดำเนินการรับเงินค่าธรรมเนียมผ่านระบบอิเล็กทรอนิกส์เกี่ยวกับงานให้บริการด้านชั่งตวงวัดเป็นการเพิ่มช่องทางอำนวยความสะดวกให้กับประชาชนและภาคเอกชนผู้รับบริการที่จะชำระเงินค่าธรรมเนียมตามพระราชบัญญัติมาตราชั่งตวงวัดพ.ศ. ๒๕๔๒ และที่แก้ไขเพิ่มเติม ให้แก่กรมการค้าภายในได้รวดเร็วยิ่งขึ้นตลอดจนช่วยลดภาระของหน่วยงานภาครัฐในการรับชำระเงินสดเช็ค ดร๊าฟท์เพื่อลดช่องทางในการทุจริต และเพิ่มประสิทธิภาพในการปฏิบัติงาน จึงเห็นสมควรกำหนดหลักเกณฑ์วิธีปฏิบัติในการรับเงินค่าธรรมเนียมผ่านระบบอิเล็กทรอนิกส์ไว้ดังต่อไปนี้ข้อ๑ ระเบียบนี้เรียกว่า ระเบียบกรมการค้าภายในว่าด้วยหลักเกณฑ์วิธีปฏิบัติในการรับเงินค่าธรรมเนียมผ่านระบบอิเล็กทรอนิกส์ พ.ศ.๒๕๖๐ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในระเบียบนี้ผู้ขอรับบริการ หมายความว่าผู้ประกอบธุรกิจในการผลิต นำเข้า ขาย ซ่อมเครื่องชั่งตวงวัดหรือให้บริการชั่งตวงหรือวัดและให้หมายความรวมถึงผู้ครอบครองเครื่องชั่งตวงวัดด้วยข้อ๔ ให้ผู้ขอรับบริการยื่นแบบคำขอตรวจสอบแบบการแจ้งประกอบธุรกิจ หรือแบบคำขอเป็นผู้ตรวจสอบต่อพนักงานเจ้าหน้าที่ ณสำนักงานกลางชั่งตวงวัด ศูนย์ชั่งตวงวัดภาคหรือสำนักงานสาขาชั่งตวงวัดในเขตพื้นที่รับผิดชอบหรือยื่นผ่านระบบอิเล็กทรอนิกส์ก็ได้ในกรณียื่นผ่านระบบอิเล็กทรอนิกส์ผู้ขอรับบริการหรือผู้รับมอบอำนาจต้องแสดงตัวต่อพนักงานเจ้าหน้าที่ณ สำนักงานกลางชั่งตวงวัด ศูนย์ชั่งตวงวัดภาค หรือสำนักงานสาขาชั่งตวงวัดในเขตพื้นที่รับผิดชอบที่สถานประกอบการตั้งอยู่เพื่อสมัครขอรับบริการด้านชั่งตวงวัดผ่านระบบอิเล็กทรอนิกส์โดยแจ้งอีเมล์ (E - mail address) เพื่อกำหนดเป็นผู้ใช้งานระบบ(Username) พร้อมแนบหลักฐาน ดังต่อไปนี้๔.๑ใบสมัครขอรับบริการด้านชั่งตวงวัดออนไลน์ ตามแบบแนบท้ายระเบียบนี้๔.๒กรณีผู้ขอรับบริการมาแสดงตัวด้วยตนเองให้แสดงบัตรประจำตัวประชาชนหรือหนังสือเดินทางกรณีเป็นชาวต่างชาติเมื่อผู้ขอรับบริการได้แสดงตัวต่อพนักงานเจ้าหน้าที่ชั่งตวงวัดแล้วระบบจะส่งผลการสมัครขอรับบริการด้านชั่งตวงวัดผ่านระบบอิเล็กทรอนิกส์ไปที่อีเมล์ของผู้ขอรับบริการที่ระบุไว้ในใบสมัครเพื่อลงทะเบียนผู้ใช้งาน (Username) โดยใช้อีเมล์ที่แจ้งไว้ในใบสมัครและกำหนดรหัสผ่าน (Password) ด้วยตัวเองผ่านระบบอิเล็กทรอนิสก์ต่อไปกรณีมอบอำนาจต้องมีหนังสือมอบอำนาจพร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจ พร้อมรับรองสำเนาถูกต้องให้พนักงานเจ้าหน้าที่ลงทะเบียนในระบบงานชั่งตวงวัดและพิมพ์แบบฟอร์มชำระเงิน (Pay - Slip) ชำระค่าธรรมเนียมตามแบบที่ออกใบระบบงานชั่งตวงวัดให้ผู้ขอรับบริการข้อ๕ให้ผู้ขอรับบริการชำระเงินค่าธรรมเนียมผ่านระบบบัญชีธนาคารตามที่กรมการค้าภายในเปิดบัญชีเงินฝากธนาคารประเภทกระแสรายวันกับธนาคารกรุงไทยจำกัด (มหาชน) และธนาคารพาณิชย์หรือธนาคารที่จัดตั้งขึ้นตามกฎหมายเฉพาะเพื่อรับชำระเงินค่าธรรมเนียมสำหรับส่วนกลางและส่วนภูมิภาคดังนี้๕.๑ส่วนกลาง ชื่อบัญชี กรมการค้าภายในเพื่อค่าธรรมเนียมชั่งตวงวัด ๑ (ส่วนกลาง) สำหรับการให้บริการการแจ้งการประกอบธุรกิจการตรวจสอบและให้คำรับรองและการออกใบอนุญาต และชื่อบัญชี กรมการค้าภายในเพื่อค่าธรรมเนียมชั่งตวงวัด๒ (ส่วนกลาง) สำหรับการให้บริการการตรวจสอบความเที่ยง๕.๒ส่วนภูมิภาค ชื่อบัญชี กรมการค้าภายในเพื่อค่าธรรมเนียมชั่งตวงวัดศูนย์ชั่งตวงวัด ภาค....หรือสำนักงานสาขาชั่งตวงวัด เขต....ข้อ๖ เมื่อธนาคารรับชำระเงินค่าธรรมเนียมตามข้อ๕ แล้ว ธนาคารจะออกหลักฐานการชำระเงินพร้อมคืนแบบฟอร์มชำระเงิน(Pay - Sip) ส่วนสำหรับลูกค้าให้ผู้ขอรับบริการนำมายื่นให้พนักงานเจ้าหน้าที่ตรวจสอบและดำเนินการตามคำขอรับบริการต่อไปข้อ๗ ให้พนักงานเจ้าหน้าที่ตรวจสอบหลักฐานการชำระค่าธรรมเนียมกับระบบธนาคารว่ามีจำนวนเงินเข้าบัญชีถูกต้องตรงกับหลักฐานการชำระเงินค่าธรรมเนียมก่อนดำเนินการตามคำขอรับบริการด้านชั่งตวงวัดต่อไปข้อ๘ การดำเนินการตามคำขอรับบริการให้ดำเนินการดังนี้๘.๑ การแจ้งการประกอบธุรกิจและการออกใบอนุญาตให้เป็นผู้ตรวจสอบและให้คำรับรองเครื่องชั่งตวงวัดเมื่อพนักงานเจ้าหน้าที่ตรวจสอบหลักฐานเอกสารถูกต้องแล้วให้พนักงานเจ้าหน้าที่ส่งแบบคำขอหรือแบบแจ้งการประกอบธุรกิจพร้อมใบสั่งชำระค่าธรรมเนียม รวมทั้งหลักฐานการชำระเงินของธนาคารหรือแบบฟอร์มชำระเงิน(Pay - Slip) ให้เจ้าหน้าที่การเงินส่วนกลางหรือส่วนภูมิภาคตรวจสอบการรับชำระค่าธรรมเนียมด้านชั่งตวงวัดและออกใบเสร็จรับเงิน (กรณีผู้ขอรับบริการแจ้งความประสงค์ขอใบเสร็จ)๘.๒การตรวจสอบเพื่อให้คำรับรองและการตรวจสอบความเที่ยงเครื่องชั่งตวงวัด เมื่อพนักงานเจ้าหน้าที่ตรวจสอบเสร็จแล้วให้ส่งแบบรายงานพนักงานเจ้าหน้าที่พร้อมแบบคำขอรวมทั้งหลักฐานการชำระเงินของธนาคารหรือแบบฟอร์มชำระเงิน(Pay - Slip) ให้เจ้าหน้าที่การเงินส่วนกลางหรือส่วนภูมิภาค เพื่อตรวจสอบการรับชำระเงินค่าธรรมเนียมชั่งตวงวัดและออกใบเสร็จรับเงิน (กรณีผู้ขอรับบริการแจ้งความประสงค์ขอใบเสร็จ)ข้อ๙ กรณีพนักงานเจ้าหน้าที่ตรวจพบว่ารายการเครื่องชั่งตวงวัดที่ผู้ขอรับบริการได้ยื่นคำขอไว้ตามข้อ๔ ไม่ถูกต้องตรงกับเครื่องชั่งตวงวัดที่จะตรวจสอบ ให้พนักงานเจ้าหน้าที่แจ้งไปยังสำนักชั่งตวงวัดศูนย์ชั่งตวงวัดภาคหรือสำนักงานสาขาเพื่อดำเนินการยกเลิกคำขอดังกล่าวและให้ผู้ขอรับบริการดำเนินการยื่นคำขอใหม่ต่อพนักงานเจ้าหน้าที่หรือยื่นทางโทรสาร หรือทางอิเล็กทรอนิกส์ เพื่อลงเลขทะเบียนใน ระบบงานชั่งตวงวัด และออกเลขทะเบียนใหม่พร้อมออกแบบฟอร์มชำระเงิน (Pay- Slip) ใหม่ให้ผู้ขอรับบริการนำไปยื่นชำระเงินผ่านระบบบัญชีธนาคารให้ถูกต้องแล้วแต่กรณี๙.๑กรณีค่าธรรมเนียมใหม่มากกว่าค่าธรรมเนียมที่ชำระไว้แล้วให้พนักงานเจ้าหน้าที่แจ้งเลขทะเบียนใหม่ให้ผู้ขอรับบริการชำระเงินค่าธรรมเนียมผ่านระบบบัญชีธนาคารในส่วนที่เพิ่มขึ้นและให้พนักงานเจ้าหน้าที่ตรวจสอบการชำระเงินค่าธรรมเนียมกับระบบธนาคารว่ามีจำนวนเงินเข้าบัญชีตามที่แสดงในหลักฐานการชำระเงินค่าธรรมเนียมก่อนดำเนินการตรวจสอบเพื่อให้คำรับรองหรือตรวจสอบความเที่ยงต่อไปเมื่อพนักงานเจ้าหน้าที่ตรวจสอบเสร็จแล้วให้ทำแบบรายงานพนักงานเจ้าหน้าที่พร้อมแนบหลักฐานการชำระเงินค่าธรรมเนียมตามข้อ๖ และข้อ ๙.๑ วรรคหนึ่ง และแบบคำขอเดิมที่ยกเลิกและแบบคำขอใหม่ส่งให้เจ้าหน้าที่การเงินส่วนกลางหรือส่วนภูมิภาคเพื่อตรวจสอบการรับชำระเงินค่าธรรมเนียมชั่งตวงวัด และออกใบเสร็จรับเงิน(กรณีผู้ขอรับบริการแจ้งความประสงค์ขอใบเสร็จ)๙.๒กรณีค่าธรรมเนียมใหม่น้อยกว่าค่าธรรมเนียมที่ชำระไว้แล้วให้พนักงานเจ้าหน้าที่ดำเนินการตามคำขอรับบริการและแจ้งให้ผู้ประกอบธุรกิจยื่นหลักฐานการขอเงินคืนตามแบบคำขอคืนเงินค่าธรรมเนียมที่ออกในระบบงานชั่งตวงวัดพร้อมแนบแบบรายงานพนักงานเจ้าหน้าที่ที่ตรวจสอบเสร็จแล้ว และแบบคำขอรวมทั้งหลักฐานการชำระเงินค่าธรรมเนียมตามข้อ ๖ และแบบคำขอเดิมที่ยกเลิกและแบบคำขอใหม่เพื่อเสนอขออนุมัติคืนเงินค่าธรรมเนียมข้อ๑๐กรณีพนักงานเจ้าหน้าที่ได้ตรวจสอบตามข้อ ๘.๒ ข้อ ๙.๑ และ ๙.๒แล้วพบว่าผลการตรวจสอบไม่ผ่าน ให้พนักงานเจ้าหน้าที่แจ้งให้ผู้ขอรับบริการยื่นแบบคำขอคืนเงินค่าธรรมเนียมตามอัตราที่กฎหมายกำหนดตามแบบคำขอคืนเงินเพื่อรับเงินคืนต่อไปข้อ๑๑ในการตรวจสอบเพื่อขอคืนเงินค่าธรรมเนียมตามข้อ ๑๐ ให้สำนักชั่งตวงวัด ศูนย์ชั่งตวงวัดภาคหรือสำนักงานสาขาตรวจแบบคำขอคืนเงินแบบรายงานพนักงานเจ้าหน้าที่และแบบคำขอพร้อมหลักฐานการชำระเงินค่าธรรมเนียมตามข้อ๖ และ/หรือข้อ ๙.๑ (ถ้ามี) และแบบคำขอเดิมที่ยกเลิก(ถ้ามี) เพื่อเสนอขออนุมัติคืนเงินค่าธรรมเนียมต่อกรมการค้าภายในศูนย์ชั่งตวงวัดภาคหรือสำนักงานสาขา ที่ผู้ขอรับบริการยื่นคำขอไว้ ภายใน ๑วันทำการนับจากวันที่ได้รับเอกสารหลักฐานครบถ้วนข้อ๑๒ ให้กลุ่มคลัง กรมการค้าภายในศูนย์ชั่งตวงวัดภาคหรือสำนักงานสาขาที่รับคำขอคืนเงินค่าธรรมเนียมออกเช็คสั่งจ่ายหรือโอนเงินผ่านระบบธนาคาร อินเตอร์เน็ตแบ็งกิ้งจากบัญชีกระแสรายวันของกรมการค้าภายใน คืนให้กับผู้ประกอบธุรกิจภายใน ๕วันทำการถัดไปนับแต่วันที่ได้อนุมัติข้อ๑๓ทุกสิ้นวันทำการให้เจ้าหน้าที่การเงินส่วนกลางและส่วนภูมิภาคต้องสรุปยอดเงินจากแบบฟอร์มชำระเงิน (Pay - Slip) แบบรายงานพนักงานเจ้าหน้าที่หรือใบสั่งชำระค่าธรรมเนียมและตรวจสอบจำนวนเงินที่ได้รับแต่ละรายการกับรายงานการรับชำระเงินระหว่างวันผ่านธนาคารให้ถูกต้องเพื่อนำส่งคลังเป็นรายได้แผ่นดินต่อไปข้อ๑๔ ให้สำนักชั่งตวงวัดศูนย์ชั่งตวงวัดภาคหรือสำนักงานสาขาจัดทำสรุปรายงานการรับเงินค่าธรรมเนียมประจำวันจากแบบฟอร์มชำระเงิน (Pay - Slip) แบบรายงานพนักงานเจ้าหน้าที่หรือใบสั่งชำระค่าธรรมเนียมและตรวจสอบจำนวนเงินที่ได้รับแต่ละรายการกับรายงานการรับชำระเงินระหว่างวันผ่านธนาคารส่งกลุ่มคลังกรมการค้าภายในเป็นประจำทุกเดือนข้อ๑๕กรณีมีเงินค่าธรรมเนียมคงเหลือในบัญชีเงินฝากธนาคารตามข้อ ๕ ซึ่งเป็นรายการที่ยังไม่ดำเนินการตามคำขอรับบริการด้านชั่งตวงวัดหรือดำเนินการแล้วผลการตรวจไม่ผ่านค่าธรรมเนียมดังกล่าวจะพักไว้ในบัญชีเงินฝากธนาคารตามข้อ๕จนกว่าจะดำเนินการตามคำขอรับบริการด้านชั่งตวงวัดหรือผู้ขอรับบริการขอคืนเงินค่าธรรมเนียมจึงตัดยอดนำส่งคลังเป็นรายได้แผ่นดินข้อ ๑๖กรณีมีเงินค่าธรรมเนียมคงเหลือในบัญชีเงินฝากธนาคารตามข้อ ๕ เมื่อครบกำหนด ๑ปี ไม่มีผู้มาขอรับเงิน และไม่สามารถตรวจสอบได้จะนำเงินคงเหลือดังกล่าวส่งคลังเป็นเงินรายได้แผ่นดินข้อ๑๗ ให้อธิบดีกรมการค้าภายในเป็นผู้รักษาการตามระเบียบนี้ประกาศ ณ วันที่ ๑๑กันยายน พ.ศ. ๒๕๖๐นันทวัลย์ ศกุนตนาคอธิบดีกรมการค้าภายใน[เอกสารแนบท้าย]๑.ใบสมัครขอรับบริการด้านชั่งตวงวัดออนไลน์ ผู้ประกอบธุรกิจเครื่องชั่งตวงวัด(สำนักชั่งตวงวัด กรมการค้าภายใน) (ดูข้อมูลจากภาพกฎหมาย)พิมพ์มาดา/ภวรรณตรี/จัดทำ๖ พฤศจิกายน๒๕๖๐วิชพงษ์/ตรวจ๒๐ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๐ ง/หน้า ๑/๒๔ ตุลาคม ๒๕๖๐